कोरोना केस की रफ्तार हुई धीमी, लेकिन नहीं थम रहा मौत का आंकड़ा, 24 घंटे में 959 लोगों ने तोड़ा दम
31 जनवरी को कोरोना के 2 लाख 9 हजार 918 नए मामले सामने आए हैं। इस दौरान 959 लोगों की मौत हुई है और 2 लाख 62 हजार 628 लोग ठीक हुए हैं। अभी देश में एक्टिव मरीजों की संख्या 18 लाख 31 हजार 268 है।
देश में कोरोना के मामले थमते नज़र आ रहे हैं। आज यानी 31 जनवरी को कोरोना के 2 लाख 9 हजार 918 नए मामले सामने आए हैं। इस दौरान 959 लोगों की मौत हुई है और 2 लाख 62 हजार 628 लोग ठीक हुए हैं। अभी देश में एक्टिव मरीजों की संख्या 18 लाख 31 हजार 268 है। वहीं, पॉजिटिविटी रेट 15.77 प्रतिशत पहुंच गई है। भले ही इन आंकड़ों को देखने के बाद थोड़ी राहत मिली हो, लेकिन देश में कोरोना से मरने वालों का आंकड़ा रोज़ाना बढ़ता जा रहा है।कल यानी 30 जनवरी से तुलना की जाए तो आज 66 ज्यादा लोगों की मौत हुई है। रविवार को कोरोना के 893 मरीजों की मौत हुई थी। इस दौरान 2 लाख 34 हज़ार 281 नए कोरोना मरीजों की पुष्टि हुई थी और 3 लाख 52 हजार 784 मरीज ठीक हुए हैं। रविवार को एक्टिव मरीजों की संख्या 18 लाख 84 हजार 937 थी और पॉजिटिविटी रेट 14.50 प्रतिशत थी। शनिवार को कोरोना से 871 लोगों की मौत हुई थी। जबकि इस दौरान 2 लाख 35 हजार 532 नए मरीजों की पुष्टि हुई थी और 3 लाख 35 हजार 939 लोग ठीक हुए थे। देश में एक्टिव केस की संख्या 20 लाख 4 हजार 333 थी। पॉजिटिविटी रेट भी 13.39 प्रतिशत पहुंच गई थी। बीते 3 दिनों से तुलना की जाए तो मृतकों की संख्या रोज़ाना बढ़ती जा रही है।दिल्ली में रविवार को कोविड-19 के 3674 नए मामले सामने आए थे और संक्रमण से जबकि 30 और लोगों की मौत हुई थी तथा संक्रमण दर 6.37 प्रतिशत दर्ज की गई थी। दिल्ली के स्वास्थ्य विभाग की ओर से रविवार को साझा किए गए आंकड़ों से यह जानकारी मिली थी। जबकि शनिवार को संक्रमण दर 7.41 प्रतिशत थी और कोविड-19 के 4483 मामले आए थे। वहीं, संक्रमण से 28 लोगों की मौत हुई थी।